**OBRAZLOŽENJE PRORAČUNA OPĆINE KLENOVNIK ZA 2024. GODINU**

1. **UVOD**

U skladu s odredbama Zakona o proračunu („Narodne novine“ broj 144/21) koje se odnose na izradu proračuna, te uputama Ministarstva financija za izradu proračuna jedinica lokalne i područne (regionalne) samouprave za razdoblje od 2024. – 2026. godine, te vlastitih procjena i ocjena pojedinih prihoda i rashoda koje se temelje na izvršenju proračuna općine u 2022. godini, te izvršenju proračuna općine u prvih devet mjeseci 2023. godine, izrađen je nacrt prijedloga Proračuna Općine Klenovnik za 2024. godinu i projekcije za razdoblje od 2025. do 2026. godine.

Sukladno Zakona o proračunu („Narodne novine“ 144/21), izrada i izvršavanje proračuna, kao temeljnoga plansko – financijskog dokumenta, zasniva se na načelima zakonitosti, učinkovitosti, ekonomičnosti i transparentnosti.

Proračun Općine Klenovnik za 2024. godinu i projekcije za 2025. i 2026. godinu temelje se na Provedbenom programu Općine Klenovnik, zakonskim obvezama općine kao jedinice lokalne samouprave, te na ostalim važećim strateškim dokumentima.

Temeljna odrednica kojom se vodilo kod izrade prijedloga proračuna jest ravnomjerno zadovoljavanje svih javnih potreba na području Općine Klenovnik, uz zakonito, namjensko i transparentno planiranje i trošenje proračunskih sredstva.

Zakonom o proračunu („Narodne novine“ broj 144/21) u sustav planiranja uveden je trogodišnji proračunski okvir. To znači da se i ove godine usvaja proračun za 2024. i projekcije za slijedeće dvije godine, 2025. i 2026.

Zakon određuje da se proračun i projekcije donosi na drugoj razini ekonomske klasifikacije, odnosno razini skupine ekonomske klasifikacije.

Zakon o uvođenju eura kao službene valute u Republici Hrvatskoj („Narodne novine“ broj 57/22) propisano je da se planski dokumenti za naredno razdoblje sastavljaju, donose i objavljuju na način da se vrijednosti u istima iskazuju u euru.

Prijedlog proračuna Općine Klenovnik za 2024. godinu i projekcije za 2025. i 2026. godinu sadrži slijedeće elemente:

OPĆI DIO PRORAČUNA koji se sastoji od Sažetka Računa prihoda i rashoda i Sažetka računa financiranja, Računa prihoda i rashoda, Računa financiranja.

Sažetak Računa prihoda i rashoda sadrži ukupne prihode poslovanja i prihode od prodaje nefinancijske imovine, ukupne rashode poslovanja i rashode za nabavu nefinancijske imovine.

Sažetak računa financiranja sadrži ukupne primitke od financijske imovine i zaduživanja i izdatke za financijsku imovinu i otplate zajmova.

U Računu prihoda i rashoda iskazani su ukupni prihodi i rashodi iskazani prema izvorima financiranja i ekonomskoj klasifikaciji na razini skupine.

U Računu financiranja iskazuju se ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine.

POSEBNI DIO PRORAČUNA sadrži raspored rashoda i izdataka Općine Klenovnik i proračunskog Općine Klenovnik iskazanih po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata

**OBRAZLOŽENJE OPĆEG I POSEBNOG DIJELA PRORAČUNA**

**ODLUKA O IZVRŠAVANJA PRORAČUNA ZA 2024. GODINU**

Sukladno odredbama Zakona o proračunu, daje se :

* Opis djelokruga ustrojstva Općine Klenovnik
* Djelokrug rada upravnih tijela
* Obrazloženje rashoda i izdataka po razdjelima

Detaljno je razrađeni i financijski plan proračunskog korisnika Dječjeg vrtića „Latica“ Klenovnik i upravnog tijela općine koji predstavljaju temelj za izradu samog proračuna.

**PLANIRANIM UKUPNIM PRIHODIMA I PRIMICIMA** Proračuna Općine Klenovnik za 2024. godinu u ukupnom iznosu od 2.952.300,00 eura planiraju se pokriti sve zakonske, ugovorene i usklađene programske obveze Općine Klenovnik.

Odredbama Zakona o proračunu propisana je obveza, a u Uputama Ministarstva financija prenosi se preporuka Državnog ureda za reviziju, da bez obzira što proračunski korisnici vlastite prihode i primitke nisu u obvezi uplaćivati u nadležni proračun, ako je isto propisano Odlukom o izvršavanju proračuna, nadležni proračuni u obvezi su u svoje proračune, kako prilikom izrade plana, tako i kod izvršavanja, uključiti cjelovite podatke, odnosno čitave financijske planove, a kasnije i njihova izvršenja, svojih proračunskih korisnika.

Ovim prijedlogom Proračuna to je i učinjeno, pa su tako u okviru proračunskih sredstava za 2024. godinu, kao i 2025. i 2026. iskazani vlastiti prihodi proračunskog korisnika (Dječji vrtić „Latica“ Klenovnik), kao i rashodi na temelju istih.

Proračunskim planiranjem u 2024. godini planirani su vlastiti prihodi i prihodi od obavljanja djelatnosti proračunskog korisnika, a ukupni prihodi proračunskog korisnika dani su u nastavku

* Dječji vrtić „Latica“ Klenovnik 48.300,00 eura
1. **PRIHODI**

Plan prihoda i primitak Općine Klenovnik za 2024. godinu zasniva se na vlastitim procjenama javnih prihoda, a u skladu s regulativom koja određuje proračunske prihode. Plan prihoda i primitaka zasniva se također na važećim zakonskim propisima u trenutku podnošenja prijedloga Proračuna za 2024. godine i projekcije za 2025. i 2026. godinu Općinskom vijeću, kojima se utvrđuju izvori financiranja i pripadnost pojedinih prihoda za financiranje djelokruga poslova iz nadležnosti lokalne (regionalne) samouprave.

U dostavljenim Uputama za izradu proračuna jedinica lokalne u područne (regionalne) samouprave, nisu dani parametri kretanja prihoda u planskom razdoblju.

Ukupni prihodi i primci planirani su u iznosu od 2.947.300,00 eura. Najveći udio u ukupnim prihodima i primicima odnos se na prihode poslovanja koji su planirani u iznosu od 2.740.800,00 eura i čine 93 % ukupno planiranih prihoda proračuna.

Planirani prihodi od prodaje nefinancijske imovine iznose 1.500,00 eura i čine tek 0,05% ukupnih prihoda.

Primici od financijske imovine i zaduživanja planirani su u iznosu od 205.000,00 eura i čine 6,94% ukupnih planiranih prihoda i primitaka.

Proračunski prihodi za 2024. godinu u dijelu koji se odnosi na glavni izvor prihoda -zajedničke poreze (poreza na dohodak), planirani su u skladu sa kretanjem istih u devet mjeseci 2023. godine, trendovima ostvarenim 2023., u odnosu na 2022. godinu, te makroekonomskim pokazateljima i sukladno izmjenama Zakona o porezu na dohodak („Narodne novine“ broj 151/16, 106/18, 121/19, 32/20, 138/20, 51/22 i 114/23) gdje je Općina Klenovnik odredila da je najniža porezna stopa 22%, a najviša porezna stopa 30%. Prirez porezu na dohodak ukida se s 01. siječnja 2024. godine.

Temeljem navedenog u dijelu prihoda s osnove poreza na dohodak predviđa se ostvarenje prihoda od poreza na dohodak od 744.250,00 eura.

Porezi na imovinu (promet nekretninama) i porezi na robu i usluge (potrošnja alkoholnih i bezalkoholnih pića) planirani su na temelju kretanje ove vrste poreza u 2024. godini, te isti su planirani u iznosu od 13.250,00 eura.

Tekuće pomoći obuhvaćene su u iznosima predviđenim financijskim planom proračunskog korisnika 700,00 eura (sufinanciranje programa predškole i djece sa teškoćama u razvoju)

U kategoriji tekućih pomoći planirana su sredstva fiskalnog izravnanja iz državnog proračuna te sredstva fiskalnog izravnanja za dječje vrtiće.

Ukupno planirane pomoći iznose 1.921.450,00 eura.

U skupini prihodi od imovine planirana su sredstva prihoda od kamata na depozite po viđenju, naknade za pripadajuće koncesije, korištenja i iznajmljivanja imovine. Ukupno planirana sredstva su 1.000,00 eura.

Prihodi od upravnih i administrativnih pristojbi, pristojbi po posebnim propisima i naknada planirani su u iznosu od 68.100,00 eura, a odnose se na prihoda od prodaje državnih biljega, naknade za prenamjenu poljoprivrednog zemljišta. Ovu skupinu prihoda čine još prihodi po posebnim propisima, za koje je posebnim propisima određena namjena korištenja. To su komunalni doprinos, komunalna naknada, vodni doprinos, doprinos za šume, prihodi od sufinanciranja građana, ostali nespomenuti prihodi. Treba svakako spomenut da dio ove skupine prihoda čine prihodi Dječjeg vrtića iznosom od 45.600,00 eura.

Prihodi od prodaje nefinancijske imovine planirani su iznosom od 1.500,00 eura. Odnose se na prodaju imovine u vlasništvu općine i to stanova te zemljišta koja je općina naslijedila kao ošasnu imovinu.

Primci od financijske imovine i zaduživanja planirani su iznosom od 205.000,00 eura. Primci od zaduživanja odnose se na planirano dugoročno kreditno zaduženje Općine Klenovnik u ukupno iznosu od 205.000,00 eura i to u svrhu kupnje i obnove zgrade bivšeg Zagorjepleta.

Kako je Zakonom o proračunu propisana procedura i sadržaj samog Proračuna, te razina ekonomske klasifikacije prihoda i rashoda, radi lakšeg praćenja prihodovne strane u nastavku dajemo strukturu prihoda na trećoj razini, sa posebnim prikazom prihoda po proračunskom korisniku:

**OPĆINA KLENOVNIK**

**BROJ KONTA VRSTA PRIHODA / PRIMITKA PLANIRANO €**

**SVEUKUPNO PRIHODI I PRIMICI 2.899.000,00**

 **PRIHODI**

6 PRIHODI POSLOVANJA 2.692.500,00

61 Prihodi od poreza 744.250,00

611 Porez i prirez na dohodak 731.000,00

613 Porezi na imovinu 10.000,00

614 Porezi na robu i usluge 3.250,00

63 Pomoći iz inozemstva i od subjekata

 unutar općeg proračuna 1.920.750,00

633 Pomoći proračunu iz drugih proračuna 1.920.750,00

64 Prihodi od imovine 1.000,00

641 Prihodi od financijske imovine 50,00

642 Prihodi od nefinancijske imovine 950,00

65 Prihodi od upravnih, administrativnih pristojbi,

 pristojbi po posebnim propisima i naknada 22.500,00

653 Komunalni doprinosi i naknade 22.500,00

66 Prihodi od prodaje proizvoda i robe te

 pruženih usluga i prihodi od donacija 2.000,00

661 Prihodi od prodaje proizvoda i roba te

 pruženih usluga 2.000,00

68 Kazne upravne mjere i ostali prihodi 2.000,00

7 PRIHODI OD PRODAJE NEFINANCIJSKE IMOVINE 1.500,00

711 Prihodi od prodaje materijalne imovine –

 prirodna bogatstva 1.000,00

721 Prihodi od prodaje građevinskih objekata 500,00

8 PRIMICI OD FINANCIJSKE IMOVINE I

ZADUŽIVANJA 205.000,00

84 Primici od zaduživanja 205.000,00

842 Primljeni krediti i zajmovi od kreditnih i

 ostalih financijskih institucija u javnom sektoru 205.000,00

**PRORAČUNSKI KORISNIK**

**DJEČJI VRTIĆ „LATICA“ KLENOVNIK**

**BROJ KONTA VRSTA PRIHODA / PRIMITKA PLANIRANO €**

**SVEUKUPNO PRIHODI 48.300,00**

 **PRIHODI**

6 PRIHODI POSLOVANJA 48.300,00

63 Pomoći iz inozemstva i od subjekta unutar

 općeg proračuna 700,00

636 Pomoći proračunskim korisnicima iz proračuna

 koji im nije nadležan 700,00

65 Prihodi od upravnih i administrativnih pristojbi,

 pristojbi po posebnim propisima i naknada 45.600,00

652 Prihodi po posebnim propisima 45.600,00

66 Prihodi od prodaje proizvoda i robe te pruženih

 usluga i prihodi od donacije 2.000,00

661 Prihodi od prodaje proizvoda i robe te

 pruženih usluga 2.000,00

Prikaz kretanja prihoda proračuna Općine Klenovnik sadrži prihode po glavnim skupinama ekonomske klasifikacije za razdoblje 2021. – 2023. godine, s time da 2021. godina sadrži podatke realiziranih prihoda, 2022. godinu čine podaci iz trenutno važećeg plana proračuna, 2022. godina sadrži prihode iz predloženog proračuna:

**PRIHODI U RAZDOBLJU 2022. – 2024.**

|  |  |  |  |
| --- | --- | --- | --- |
| RAZDOBLJE  | 2022. | 2023. | 2024. |
| Prihod od porezaPomoćiPrihod od imovinePrihodi po posebnim propisimaPrihodi od prodaje proizvoda i usluga | 485.765,471.859.194,373.391,0688.260,664.645,29 | 484.100,002.519.750,006.665,0092.800,005.000,00 | 744.250,001.921.450,001.000,0068.100,002.000,00 |

1. **RASHODI**

Planirani iznos rashoda i izdataka proračuna za 2024. godinu raspodijeljen je na način da planirani rashodi poslovanja iznose 1.146.800,00 € ili 38% ukupnih rashoda i izdataka, rashodi za nabavu nefinancijske imovine iznose 1.785.500,00 € ili 61,5% , te izdaci za financiranje iznose 15.000,00 € ili 0,5%.

Rashodi i izdaci su planirani u skladu sa stvarnim potrebama svih segmenata koje općina ima obvezu financijski pratiti, odnosno prema mogućnostima prihoda proračuna.

Kao i kod prihodovne strane, tako na rashodovnoj strani proračuna prikazuju se ukupni rashodi proračunskog korisnika, što je već i ranije spomenuto.

**RASHODI POSLOVANJA**

U nastavku slijedi prikaz pojedinačnih skupina rashoda unutar rashoda poslovanja:

**Rashodi za zaposlene**

Rashodi za zaposlene se planiraju u iznosu od 341.300,00 eura, a obuhvaćaju bruto plaće, doprinose na plaće i ostale rashode za zaposlene. Ovim iznosom financiraju se plaće za općinskog načelnika u iznosu od 36.000,00 eura, službenike u jedinstvenom upravnom odjelu 91.000,00 eura, službenika u vlastitom pogonu 8.700,00 eura, namještenika na Groblju Klenovnik 13.800,00 eura i radnika zaposlenih kod proračunskog korisnika Dječjeg vrtića „Latica“ Klenovnik 191.800,00 eura. U prijedlogu je primijenjena nova osnovica za obračun plaća u javnim službama, kao i usklađenje plaća radnika um dječjem vrtiću sukladno zakonu.

**Materijalni rashodi**

Materijalni rashodi se planiraju u iznosu od 586.500,00 eura, a odnose se na rashode za izvršavanje programskih aktivnosti i redovno poslovanje proračunskog korisnika.

Materijalni rashodi proračunskog korisnika Dječjeg vrtića „Latica“ Klenovnik planirani su u iznosu do 56.200,00 eura.

U strukturi materijalnih rashoda najveći udjel imaju rashodi za usluge u iznosu od 385.150,00 eura, a odnose se na komunalne usluge, intelektualne usluge, usluge tekućeg i investicijskog održavanja objekata, komunalne infrastrukture (za održavanje zelenih površina, nerazvrstanih cesta, javne rasvjete, održavanje objekta dječjeg vrtića i dr.), slijede rashodi namijenjeni za financiranje materijala i energije u iznosu od 130.600,00 eura, a odnose se na električnu energiju, energiju za grijanje i sav materijal za održavanje nerazvrstanih cesta na području općine. Slijede ostali nespomenuti rashodi poslovanja u iznosu od 52.100,00 eura, a namijenjeni su naknadama za rad predstavničkih tijela, reprezentaciju i ostalih nespomenutih rashoda poput izrade elaborata, procjena i dr.

**Financijski rashodi**

Financijski rashodi planiraju se u iznosu od 3.600,00 eura, a odnose se na kamate za primljene zajmove i ostale financijske rashode za bankarske usluge i usluge platnog prometa.

**Subvencije**

Subvencije se planiraju u iznosu od 18.000,00 eura. Odnose se na naknadu troškova osjemenjivanja krava i krmača poljoprivrednicima te pomoći pri kupnji odojaka i krava za uzgoj za vlastite potrebe.

**Pomoći dane u inozemstvo i unutar općeg proračuna**

Pomoći unutar opće države planiraju se u iznosu od 18.500,00 eura. Planirani rashodi se odnose na rashode za sufinanciranje potreba u osnovnoj školi te ostalim izvan proračunskim korisnicima.

Naknade građanima i kućanstvima na temelju osiguranja i druge naknade planiraju se u iznosu od 57.100,00 eura, a odnose se većim dijelom na naknade unutar socijalnog programa Općine Klenovnik, novčane naknade za rođenje djeteta, kao i darivanje najstarijih stanovnika povodom uskrsnih i božićnih blagdana. Unutar ovih sredstava se financiraju i rashodi za stipendije učenicima i studentima, naknade u novcu za radne bilježnice kao i pokloni za djecu prilikom polaska u prvi razred i sv. Nikole.

**Ostali rashodi**

Ostali rashodi se planiraju u iznosu od 121.800,00 eura, a obuhvaćaju tekuće donacije udrugama, financiranje vatrogastva, političkih stranaka i drugo.

**RASHODI ZA NABAVU NEFINANCIJSKE IMOVINE**

**Rashodi za nabavu neproizvedene dugotrajne imovine**

Rashodi za nabavu neproizvedene dugotrajne imovine iznose 24.000,00 eura, a odnose se na kupnju zemljišta uz dječji vrtić, kupnju zemljišta za proširenje groblja i zemljište za autobusne nadstrešnice.

**Rashodi za nabavu proizvedene dugotrajne imovine**

Rashodi za nabavu proizvedene dugotrajne imovine iznose 1.761.500,00 eura. Raspored sredstva za nabavu proizvedene dugotrajne imovine raspoređeni je po programima u proračunu, a odnosi se na sanaciju klizišta, sanaciju i asfaltiranje nerazvrstanih cesta, gradnju vidikovca, kulturnog centra s vanjskim uređenjem, društvenog doma u Dubravcu, obnovu grobne kuće i okoliša groblja. Isto tako tu je uključeno uređenje postojećeg igrališta u dječjem vrtiću te uređenje novog uz vrtić.

Prikaz kretanja rashoda proračuna Općine Klenovnik sadrži prihode po glavnim skupinama ekonomske klasifikacije za razdoblje od 2022. – 2024. godine, s time da 2022. godina sadrži podatke realiziranih prihoda, 2023. godinu čine podaci iz trenutno važećeg plana proračuna, 2024. godina sadrži rashode iz predloženog proračuna:

**RASHODI U RAZDOBLJU OD 2022. – 2024. GODINE**

|  |  |  |  |
| --- | --- | --- | --- |
| RAZDOBLJE  | 2022. | 2023. | 2024. |
| Rashodi za zaposlene Materijalni rashodFinancijski rashodSubvencijePomoći dane u inozemstvo i unutar općeg proračuna Naknade građanima i kućanstvimaOstali rashodiRashodi za nabavu neproizvedenedugotrajne imovine Rashodi za nabavu proizvedene dugotrajne imovine  | 211.838,87345.616,826.636,141.990,8415.263,1231.189,8575.187,47248.855,261.273.475,34 | 246.950,00476.665,002.850,002.000,0015.300,0035.700,0068.650,0010.500,002.473.100,00 | 341.300,00586.500,003.600,0018.000,0018.500,0057.100,00121.800,0024.000,001.761.500,00 |

**PRIKAZ ORGANIZACIJSKE STRUKTURE OPĆINE KLENOVNIK**

Općina Klenovnik je jedinica lokalne samouprave na području utvrđenom Zakonom o područjima županija, gradova i općina. Kao oblik neposrednog odlučivanja građana u odlučivanju o lokalnim poslovima od neposrednog i svakodnevnog utjecaja na život i rad građana, na području Općine Klenovnik osnovani su mjesni odbori.

Općina Klenovnik u samoupravnog djelokrugu obavlja poslove lokalnog značaja kojima se neposredno ostvaruju prava građana, a koji nisu Ustavom ili zakonom dodijeljeni državnim tijelima i to osobito poslove koji se odnose na:

* Uređenje naselja i stanovanje,
* Prostorno i urbanističko planiranje,
* Komunalno gospodarstvo,
* Brigu o djeci,
* Socijalnu skrb,
* Kulturu i sport,
* Zaštitu i unapređenje prirodnog okoliša,
* Protupožarnu zaštitu i civilnu zaštitu,
* Promet na svom području te
* Ostale poslove sukladno posebnim zakonima.

Tijela Općine Klenovnik su Općinsko vijeće i Općinski načelnik.

Upravno tijelo Općine Klenovnik je Jedinstveni upravni odjel unutar kojeg djeluje Vlastiti pogon.

**RAZDJEL 001 – PREDSTAVNIČKA I IZVRŠNA TIJELA**

Općinsko vijeće ja predstavničko tijelo građana i tijelo lokalne samouprave i donosi akte u okviru prava i dužnosti općine kao jedinice lokalne samouprave. U okviru svog djelokruga Općinsko vijeće između ostalog donosi statut, odluke i druge opće akte kojima se uređuju pitanja iz samoupravnog djelokruga općine, donosi općinski proračun, odluku o izvršenju proračuna, nadzire materijalno i financijsko poslovanje općine i odlučuje o drugim pitanjima utvrđenim zakonom i Statutom Općine Klenovnik.

Općinsko vijeće raspravlja i donosi odluke o materijalnima koji proizlaze iz zakona i propisa koji su u nadležnosti vijeća. Prava i dužnosti članova Općinskog vijeća utvrđuju se Statutom i Poslovnikom o radu Općinskog vijeća. Općinsko vijeće ima 9 vijećnika, izabranih na način određen zakonom. Mandat članova Općinskog vijeća traje četiri godine.

Općinski načelnik zastupa Općinu Klenovnik i nositelj je izvršne vlasti općine.

Mandat općinskog načelnika traje četiri godine.

U obavljaju izvršne vlasti općinski načelnik:

* Priprema prijedloge općih akata,
* Izvršava i osigurava izvršenje općih akata Općinskog vijeća,
* Utvrđuje prijedlog proračuna Općine i prijedlog odluke o izvršavanju proračuna, te izvršava proračun,
* Upravlja nekretninama, pokretninama i imovinskim pravima u vlasništvu Općine u skladu sa zakonom, Statutom i općina katom Općinskog vijeća
* Odlučuje o stjecanju i otuđenju pokretnina i nekretnina Općine Klenovnik čija pojedinačna vrijednost ne prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, ako je stjecanje i otuđivanje planirano u proračunu i provedeno u skladu sa zakonskim propisima,
* Odlučuje o davanju suglasnosti za zaduživanje pravnim osobama u većinskom izravnom ili neizravnom vlasništvu Općine i o davanju suglasnosti za zaduživanje ustanova kojih je osnivač Općina,
* Predlaže izradu i donošenje prostornog plana, kao i njegovih izmjena i dopuna, u skladu sa zakonom te stavljanje izvan snage dokumenata prostornog uređenja i ostalih poslova utvrđenih Statutom

Program rada predstavničkih i izvršnih tijela ostvaruje se kroz slijedeće glave i programe:

**GLAVA 001 01 OPĆINSKO VIJEĆE**

Unutar ove glave planirani su programi i aktivnosti kroz koje se osigurava financiranje redovne djelatnosti za rad Općinskog vijeća, rad predsjednika Općinskog vijeća te proslavu Dana Općine Klenovnik, kao i financiranje političkih stranaka i medija. Planirani iznos za financiranje spomenutih troškova iznosi 47.450,00 eura.

**GLAVA 001 02 OPĆINSKI NAČELNIK**

Unutar ove glave planirani su programi i aktivnosti kroz koje se osigurava financiranje redovnog rada općinskog načelnika, pravni savjeti, protokol i reprezentacija, procjembeni elaborati za prodaju zemljišta, sponzorstva i donacije načelnika te konzultantske usluge za potrebe općinskog načelnika. Osigurana sredstva za provođenje spomenutih programa i aktivnosti iznose 51.500,00 eura.

**RAZDJEL 002 – JEDINSTVENI UPRAVNI ODJEL**

Jedinstveni upravni odjel obavlja upravne i stručne poslove iz samoupravnog djelokruga Općine Klenovnik kao jedinice lokalne samouprave kojima se neposredno ostvaruju potrebe građana, a osobito poslove koji se odnose na:

* Uređenje naselja i stanovanje,
* Prostorno i urbanističko planiranje,
* Komunalnog gospodarstvo,
* Brigu o djeci,
* Socijalnu skrb,
* Primarnu zdravstvenu zaštitu,
* Odgoj i osnovno obrazovanje,
* Kulturnu, tjelesnu kulturu i šport,
* Protupožarnu i civilnu zaštitu,
* Te ostale poslove sukladno posebnim zakonima

**GLAVA 002 01 JEDINSTVENI UPRAVNI ODJEL**

Unutar ove glave planirani su programi i aktivnosti kroz koje se osigurava financiranje redovnog rada Jedinstvenog upravnog odjela, plaćanje kredita, održavanje računalne opreme, mreže, hardvera i softvera. U ovom dijelu su osigurana i sredstva za prostorno planiranje te financiranje naknade za korištenje odlagališta smeća Jerovec, poticajna naknada za smanjenje količine miješanog komunalnog otpada te sufinanciranje rada sortirnice. Za ove aktivnosti su osigurana sredstva u iznosu od 168.900,00 eura.

**GLAVA 002 02 VLASTITI POGON**

Unutar ove glave planirani su programi i aktivnosti kroz koje se osigurava financiranje redovnog rada Vlastitog pogona, zaštita i zbrinjavanje životinja kao i redovan rad Groblja Klenovnik kao i otkup zemljišta za proširenje groblja. U unutar ove glave provodi se i održavanje komunalne infrastrukture što obuhvaća javnu rasvjetu, zimsku službu, održavanje nerazvrstanih cesta i prijevoznog sredstva – traktor, održavanje javnih površina, božićno novogodišnja rasvjeta, ucrtavanje nerazvrstanih cesta, deratizaciju i dezinsekciju, zaštitu i zbrinjavanje životinja. Ukupno osigurana sredstva za provođenje programa i aktivnosti Vlastitog pogona iznose 187.200,00 eura.

Unutar poslova Vlastitog pogona izdvajamo slijedeće ciljeve:

Ciljevi unutar Programa i aktivnosti koje provodi Vlastiti pogon Općine Klenovnik su radovi na održavanju groblja i održavanju prostora i zgrade za obavljanje ispraćaja i ukop pokojnika, te uređenje putova, zelenih i drugih površina unutar groblja, u svrhu što bolje uređenosti istih na način koji odgovara tehničkim i sanitarnim uvjetima uz posebno uvažavanje brige o zaštiti okoliša, a osobito krajobraznim i estetskim vrijednostima.

Zakonska osnova:

* Zakon o komunalnom gospodarstvu („Narodne novine“ broj 68/18, 110/18, 32/20)
* Zakon o grobljima („Narodne novine“ broj 19/98, 50/12, 89/17)
* Pravilnik o grobljima („Narodne novine“ broj 99/02)
* Odluka o upravljanju grobljem Općine Klenovnik
* Pravilnici, uredbe i drugi podzakonski akti

Cilj radova na čišćenju i održavanju javnih površina je što veća uređenost općine u svrhu podizanja opće razine kvalitete životnog prostora, očuvanja, unapređenja i zaštite okoliš, čišćenje površina javne namjene koje obuhvaća strojno i ručno čišćenje od otpada, snijega i leda i čišćenje košarica a otpatke i uklanjanje otpada koji je nepoznata osoba odbacila na javnu površinu ili zemljište u vlasništvu Općine Klenovnik.

Zakonska osnova:

* Zakon o komunalnom gospodarstvu („Narodne novine“ broj 68/18, 110/18, 32/20)
* Zakon o gospodarenju otpadom („Narodne novine“ broj 84/21)
* Drugi zakoni, pravilnici, uredbe i drugi podzakonski akti, te općinske odluke

Cilj radova na javnoj rasvjeti je održavanje javne rasvjete u funkcionalnom stanju, upravljanje i održavanje instalacija javne rasvjete, uključujući podmirivanje troškova električne energija za rasvjetljivanje površina javne namjene.

Zakonska osnova:

* Zakon o komunalnom gospodarstvu („Narodne novine“ broj 68/18, 110/18, 32/20)
* Drugi zakoni, pravilnici, uredbe i drugi podzakonski akti, te općinske odluke

Cilj radova na održavanju nerazvrstanih cesta je skup mjera i aktivnosti koje se obavljanju tijekom godine na nerazvrstanim cestama uključujući sve objekta i instalacije, a sa svrhom održavanju prohodnosti i tehničke ispravnosti tih površina i sigurnosti prometa na njima.

Zakonska osnova:

* Zakon o komunalnom gospodarstvu („Narodne novine“ broj 68/18, 110/18, 32/20)
* Zakon o cestama („Narodne novine“ broj 84/11, 22/13, 54/13, 148/13, 148/13, 92/14, 110/19, 144/21, 114/22, 04/23)

Cilj prigodnog uređenja općine je što kvalitetnije u okvirima mogućnosti urediti općinu povodom božićnih i novogodišnjih blagdana.

 Zakonska osnova:

* Zakon o komunalnom gospodarstvu (NN 68/18, 110/18, 32/20),
* Općinske odluke.

 **GLAVA 002 03 RAZVOJ KOMUNALNE INFRASTRUKTURE**

Unutar ove glave planirani su programi i aktivnosti kroz koje se osigurava financiraju programi usmjereni na unaprijeđene i razvoj komunalne infrastrukture u Općini Klenovnik.

PROGRAM 1011 IZGRADNJA NOGOSTUPA – vrijednost 9.500,00 eura.

Cilj projekta je usklađenim investicijskim zahvatima na izgradnju prometnica s nužnom pratećom infrastrukturom osigurati proširenje pripadnih javnih prometnih površina i podići prometni standard i sigurnost.

Zakonska osnova:

* Zakon o prostornom uređenju („Narodne novine“ broj 153/13, 65/17, 114/18, 39/19, 98/19
* Zakon o gradnji („Narodne novine“ broj 153/13, 20/17, 39/19, 125/19)
* Zakon o cestama (NN 84/11, 22/13, 54/13, 148/13, 92/14, 110/19, 144/21, 114/22),
* Zakon o komunalnom gospodarstvu (NN 68/18, 110/18, 32/20),
* Drugi zakoni, pravilnici, uredbe i drugi podzakonski akti, te općinske odluke

PROGRAM 1012 NERAZVRSTANE CESTE – vrijednost 55.000,00 eura.

PROGRAM 1013 PROŠIRENJE CESTE I UREĐENJE ODVODNJE I BANKINA UZ CESTU (BOLNIČKA PORTA – RASKRIŽJA) – vrijednost 18.500,00 eura

PROGRAM 1014 REKONSTRUKCIJA CESTE PINTRIĆI – vrijednost 178.000,00 eura

Cilj je realizacijom gore navedenim programima podići prometne standarde i sigurnost u svim naseljima, proširiti prometnu mrežu, te dugoročno smanjiti troškove održavanja.

Zakonska osnova:

* Zakon o prostornom uređenju („Narodne novine“ broj 153/13, 65/17, 114/18,39/19, 98/19)
* Zakon o gradnji („Narodne novine“ broj 153/13, 20/17, 39/19, 125/19)
* Zakon o cestama („Narodne novine“ broj 84/11, 22/13, 54/13, 148/13, 92/14, 110/19, 144/21, 114/22)
* Drugi zakoni, pravilnici, uredbe i drugi podzakonski akti, te općinske odluke

PROGRAM 1015 JAVNA RASVJETA - vrijednost 37.000,00 eura

Cilj projekta je smanjivanje troškova javne rasvjete kroz stalna ulaganja u obnovu i zamjenu postojeće javne rasvjete novim štedljivim rasvjetnim tijelima. Novom zakonskom regulativnom propisane su mjere zaštite od nepotrebnih, nekorisnih ili štetnih emisija svjetlosti u prostor u zoni i izvan zone koju je potrebno osvijetliti te mjere zaštite noćnog neba od prekomjernog osvjetljenja, što ovaj projekt čini još važnijim u zaštiti okoliša.

Zakonska osnova:

* Zakon o zaštiti okoliša („Narodne novine“ broj 80/13, 153/13, 78/15, 12/18, 118/18)
* Zakon o zaštiti od svjetlosnog onečišćenja („Narodne novine“ broj 14/19)
* Zakon o komunalnom gospodarstvu („Narodne novine“ broj 68/18, 110/18, 32/20)
* Drugi zakoni, pravilnici, uredbe i drugi podzakonski akti, općinske odluke

PROGRAM 1016 ŠIROKOPOJASNI Internet – vrijednost 5.000,00 eura

Cilj projekta je izgradnja širokopojasne mreže temeljene na tehnologiji kojom se može osigurati pokrivanje brzim širokopojasnim pristupom na području Općine Klenovnik.

Zakonska osnova:

* Zakon o elektroničkim komunikacijama („Narodne novine“ broj 76/22)
* Zakon o prostornom uređenju („Narodne novine“ broj 153/13, 65/17, 114/18, 39/19, 98/19)

PROGRAM 1017 AUTOBUSNE NADSTREŠNICE – vrijednost 20.000,00 eura

Cilj projekta je usklađenim investicijskim zahvatima na izgradnju prometnica s nužnom pratećom infrastrukturom osigurati proširenje pripadnih javnih prometnih površina i podići prometni standard i sigurnost.

Zakonska osnova:

* Zakon o prostornom uređenju („Narodne novine“ broj 153/13, 65/17, 114/18, 39/19, 98/19
* Zakon o gradnji („Narodne novine“ broj 153/13, 20/17, 39/19, 125/19)
* Zakon o cestama (NN 84/11, 22/13, 54/13, 148/13, 92/14, 110/19, 144/21, 114/22),
* Zakon o komunalnom gospodarstvu (NN 68/18, 110/18, 32/20),
* Drugi zakoni, pravilnici, uredbe i drugi podzakonski akti, te općinske odluke

PROGRAM 1018 OBNOVA I OPREMANJE GROBNE KUĆE I OKOLIŠA GROBLJA – vrijednost 97.250,00 eura

Cilj projekta je pravovremenim ulaganjem u dogradnju i poboljšanje standarda postojećeg groblja očuvati zatečenu lokalnu arhitekturu, te stvaranje pretpostavki za dugoročno održiv razvoj i uređenje groblja, kao i stvaranje preduvjeta za širenje uz poštivanje značajki groblja.

Zakonska osnova

* Zakon o grobljima („Narodne novine“ broj 19/98, 50/12, 89/17),
* Pravilnik o grobljima („Narodne novine“ broj 99/02),
* Zakon o komunalnom gospodarstvu („Narodne novine“ broj 68/18, 110/18, 32/20),
* drugi zakoni, pravilnici, uredbe i drugi podzakonski akti, te općinske odluke.

U strojno održavanje javnih površina u vidu kupnje priključka za traktor osigurano je 4.000,00 eura.

Spremnici za odvojeno sakupljanje otpada u iznosu od 47.500,00 eura.

Sufinanciranje izgradnje sortirnice u Varaždinu 5.000,00 eura.

Ukupno za razvoj komunalne infrastrukture u Proračunu za 2024. godinu predviđena su sredstva u iznosu od 476.750,00 eura.

**GLAVA 002 04 VATROGASTVO, ZAŠTITA I SIGURNOST**

U ovoj glavi osigurana su sredstva, sukladno zakonskim propisima, za financiranje protupožarne zaštite na području općine, kao i financiranje civilne zaštite i djelatnosti crvenog križa te gorske službe spašavanja. Ukupno osigurana sredstva iznose 29.400,00 eura. Planira se i sufinanciranje kupnje novog navalnog vozila za potrebe DVD - a Klenovnik u iznosu od 50.000,00 eura.

Cilj: planiranje, organiziranje i provedba aktivnosti radi zadovoljavanja potreba zaštite od požara građana i njihove imovine, unaprjeđenje sustava vatrogastva, kao i utvrđivanje obujma i načina financiranja ovih potreba u 2024. godini iz sredstava proračuna Općine Klenovnik.

Cilj: unaprjeđivanje rada svih sudionika u sustavu civilne zaštite te osiguravanje sredstava za reagiranje u katastrofama i velikim nesrećama.

Zakonska osnova**:** Zakon o vatrogastvu (NN br. 125/19), Zakon o zaštiti od požara (NN br. 92/10), Zakon o sustavu civilne zaštite (NN br. 82/15, 118/18, 31/20, 20/21), Zakon o Hrvatskoj gorskoj službi spašavanja (NN br. 79/06 i 110/15).

Cilj: Ostvariti doprinos unapređenju i zaštiti zdravlja, prevenciji bolesti i podizanju zdravstvene i ekološke kulture građana, poticati i unaprediti solidarnosti, promicati volonterstvo i međusobno pomaganja i socijalne sigurnosti građana, te biti aktivan sudionik sukladno planovima zaštite i spašavanja Općine Klenovnik.

Zakonska osnova: Zakon o Hrvatskom crvenom križu („Narodne novine“ br. 71/10, 136/20)

**GLAVA 002 05 PREDŠKOLSKI ODGOJ I OBRAZOVANJE**

Unutar ove glave planirani su programi i aktivnosti kroz koje se osigurava financiranje redovnog rada proračunskog korisnika Dječjeg vrtića Latica Klenovnik, kao i provođenje programa engleskog jezika u vrtiću i provođenje programa predškole. Osigurana sredstva u proračunu iznose 256.500,00 eura.

Unutar ove glave planira se otkup zemljišta uz dječji vrtić u iznosu od 2.500,00 eura, kao i uređenje dječjeg igrališta uz dječji vrtić u iznosu od 25.000,00 eura.

Opis: Rani i predškolski odgoj i obrazovanje te skrb o djeci dio su sustava odgoja i obrazovanja Republike Hrvatske, namijenjenoga djeci u dobi od navršenih dvanaest mjeseci do polaska u osnovnu školu. Godina prije polaska u školu je obvezna godina predškolskog odgoja i obrazovanja za svu djecu u Republici Hrvatskoj. Vrtić osigurava uvjete za ostvarivanje visoke razine fleksibilnosti odgojno-obrazovnoga procesa koja omogućuje prilagodljivost konkretnim mogućnostima, potrebama i interesima djece i odraslih u ustanovi, kao i uvjetima i kulturi sredine u kojoj ustanova djeluje. Na području Općine Klenovnik djeluje općinski dječji vrtić i skrbi o djeci predškolske dobi. Prema podacima Općine Klenovnik, u 2023. godini Općina sufinancira polazak oko 5 djece u vrtiće van područja Općine Klenovnik.

Unutar ove glave sufinanciraju se i aktivnosti u osnovnoj školi u iznosu od 4.500,00 eura te produženi boravak djece u školi sa 4.000,00 eura i pribor za osnovnu školu u iznosu od 5.000,00 eura.

Cilj: Ovim programom osigurana su sredstva za djecu i mlade u sustavu osnovnog i srednjeg obrazovanja, te mlade u sustavu visokog obrazovanja koja osigurava Općina Klenovnik iznad zakonskog standarda, a sve s ciljem unapređenje i to kroz financiranje aktivnosti u osnovnoj školi te stipendiranjem učenika i studenata.

U ovom dijelu također se financiraju pokloni za djecu – prvi razred 250,00 eura te pokloni djeci povodom dana svetog Nikole 650,00 eura.

Stipendije učenicima i studentima 10.500,00 eura.

Ukupno planirana sredstva za provođenje predškolskog odgoja i obrazovanja za 2024. godinu iznose 308.900,00 eura.

**GLAVA 002 06 POLJOPRIVREDA**

Unutar ove glave planirana su sredstva za subvencije poljoprivrednicima u vidu financiranju osjemenjivanja krava i krmača. Subvencije pri kupnji odojaka i krava za uzgoj za vlastite potrebe. Ukupni iznos za navedene potrebe iznosi 4.500,00 eura.

**GLAVA 002 07 SOCIJALNA SKRB**

Program socijalne skrbi osigurava financiranje troškova stanovanja, podmirenja troškova ogrjeva iznosu od 2.200,00 eura.

Za naknadu za rođenje djeteta osigurano je 5.500,00 eura.

Sufinanciranje odvoza smeća 10.000,00 eura.

Pomoć umirovljenicima – božićnica i uskrsnica 2.000,00 eura

Smještaj djece u druge vrtiće 5.000,00 eura.

Sufinanciranje tretmana djece s teškoćama u razvoju 5.000,00 eura.

Sufinanciranje programa Pomoć u kući starijim osobama 1.500,00 eura.

Sufinanciranje projektne dokumentacije za izgradnju obiteljskih kuća 5.000,00 eura.

Sufinanciranje gradnje ili adaptacije obiteljskih kuća 16.000,00 eura.

Ukupno je za potrebe socijalne skrbi i naknada građanima predviđeno 52.200,00 eura.

**GLAVA 002 08 DRUŠTVENE DJELATNOSTI**

Unutar ove glave planirani su programi i aktivnosti kroz koje se osigurava financiranje društvenih djelatnosti na području Općine Klenovnik.

Za vjerske zajednice predviđeno je 1.000,00 eura.

Za sport rekreaciju i udruge predviđena su sredstva u iznosu od 21.400,00 eura.

Program Europa za građane 34.000,00 eura.

**GLAVA 002 09 KULTURA**

Unutar ove glave planirani su programi i aktivnosti kroz koje se osigurava financiranje djelovanje kulturno umjetničkog društva na području Općine Klenovnik te obilježavanje manifestacija na području općine tijekom godine.

Za potrebe kulturno umjetničkih društava osigurano je 8.000,00 eura.

Za izgradnju kulturnog centra s vanjskim uređenjem osigurano je 825.000,00 eura.

Za vjerska događanja i proštenja predviđeno je 4.500,00 eura.

Za izgradnju društvenog doma u Dubravcu predviđeno je 270.000,00 eura.

Za Park hrvatskih branitelja predviđeno je 76.000,00 eura.

Ukupno predviđena sredstva za provođenje ovih programa je 1.183.500,00 eura.

**GLAVA 002 10 TURIZAM**

Unutar ove glave planirani su programi i aktivnosti kroz koje se osigurava financiranje programa iz područja turizma na području Općine Klenovnik.

Tako je planirana izgradnja vidikovca čija investicija je u vrijednosti 116.000,00 eura, ovdje je isto tako planirano financiranje Turističke zajednice područja Sjever zagorja čiji smo mi član i jedan od osnivača u iznosu od 4.000,00 eura. Financiranje troškova adventa u Klenovniku 3.000,00 eura.

Table dobrodošlice i označavanja 2.600,00 eura.

**GLAVA 002 11 IMOVINA**

U ovom dijelu proračuna planirana su sredstva za otkup zgrade Zagorjepleta te njezinog uređenja u iznosu od 205.000,00 eura.

 **OPĆINSKI NAČELNIK**

 Mladen Blaško

|  |  |  |
| --- | --- | --- |
|

|  |
| --- |
|  |

 |  |